BFIT กำไรเลิศ!
ผลประกอบการไตรมาส 2/2561 และงวด 6 เดือน สิ้นสุดวันที่ 30 มิถุนายน 2561 ของ BFIT ประกาศออกมาเป็นที่เรียบร้อยแล้ว พบว่า เติบโตแข็งแกร่งตามที่หลายฝ่ายคาดการณ์กันไว้ก่อนหน้า
29 ก.ค. 2561

คุณค่าบริษัท
ผลประกอบการไตรมาส 2/2561 และงวด 6 เดือน สิ้นสุดวันที่ 30 มิถุนายน 2561 ของ บริษัทเงินทุน ศรีสวัสดิ์ จำกัด (มหาชน) หรือ BFIT ประกาศออกมาเป็นที่เรียบร้อยแล้ว พบว่า เติบโตแข็งแกร่งตามที่หลายฝ่ายคาดการณ์กันไว้ก่อนหน้า
สำหรับผลการดำเนินงานไตรมาส 2 สิ้นสุดวันที่ 30 มิถุนายน 2561 บริษัทมีกำไรสุทธิขยับขึ้นมา 90.71 ล้านบาท หรือ 0.41 บาทต่อหุ้น จากงวดเดียวกันของปีก่อน 80.99 ล้านบาท หรือ 0.37 บาทต่อหุ้น เป็นผลจากการเพิ่มขึ้นของรายได้ดอกเบี้ยสุทธิจำนวน 348.71 ล้านบาท ซึ่งเกิดจากการเพิ่มขึ้นของรายได้ดอกเบี้ยจำนวน 444.93 ล้านบาท และการเพิ่มขึ้นของค่าใช้จ่ายดอกเบี้ยจำนวน 96.22 ล้านบาท รวมถึงการเพิ่มขึ้นของรายได้ค่าธรรมเนียมที่เกี่ยวข้องกับเงินให้สินเชื่อจำนวน 33.98 ล้านบาท ซึ่งสอดคล้องกับการเติบโตของพอร์ตลูกหนี้ของบริษัท
ขณะที่ ผลการดำเนินงานงวด 6 เดือน สิ้นสุดวันที่ 30 มิถุนายน 2561 บริษัทมีกำไรสุทธิ 198.05 ล้านบาท หรือ 0.90 บาทต่อหุ้น จากงวดเดียวกันของปีก่อน 110.38 ล้านบาท หรือ 0.50 บาทต่อหุ้น ผลกำไรที่ออกมาเป็นตัวชี้วัดว่าในปีนี้บริษัทจะรักษามาตรฐานโตแกร่งดังช่วงปีที่ผ่านมา
เนื่องจากช่วงที่ผ่านมาบริษัทสามารถทำกำไรเติบโตขึ้นต่อเนื่องทุกปี ดังเช่นนับตั้งแต่ปี 2557-2560 นั่นเอง โดยในปี 2557 บริษัททำกำไรสุทธิ 96.16 ล้านบาท ต่อมาในปี 2558 บริษัททำกำไรสุทธิ 98.46 ล้านบาท ส่วนในปี 2559 บริษัททำกำไรสุทธิ 129.82 ล้านบาท และในปี 2560 บริษัททำกำไรสุทธิ 234.81 ล้านบาท
เมื่อปัจจัยพื้นฐานของบริษัทที่แข็งแกร่ง เชื่อว่าจะมีผลต่อราคาหุ้นที่จะปรับตัวขึ้นรอบใหม่ได้อีกครั้ง เพราะเมื่อมีการประกาศผลการดำเนินงานออกมาราคาหุ้นมักปรับตัวขึ้นให้เห็น และครั้งนี้อาจจะทำให้ราคาหุ้นมีโอกาสขึ้นไปทดสอบแถว 42 บาทได้อีกครั้ง หลังจากปรับตัวลงตามภาวะของตลาดหุ้นช่วงก่อนหน้า
เนื่องด้วย BFIT มีปัจจัยพื้นฐานที่แข็งแกร่ง มีโอกาสเติบโตสูงและสร้างผลตอบแทนที่ดีอย่างต่อเนื่องแน่นอน
…
ผู้ถือหุ้นรายใหญ่
รายชื่อกรรมการ